श्रीगंगानगर| जिला परिषद साधारण सभा की बैठक जिला प्रमुख प्रियंका श्योराण की अध्यक्षता में आगामी 17 सितंबर को होगी। गत बैठक में लिए गए विभिन्न विभागों से संबंधित प्रस्तावों व उन पर की गई कार्रवाई की रिपोर्ट मांगी जा रही है। जिला परिषद की सीईओ चिन्मय गोपाल ने बताया कि साधारण सभा की बैठक के संबंध में तैयारियां की जा रही हैं। बैठक में विभिन्न विभागों के कर्मचारी अधिकारी व जनप्रतिनिधि भाग लेंगे।